en hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Beküldve: május 20, 2019május 20, 2019
Amit én csinálok a szabadidőmben
A munkám mellett ugyan kevés szabadidőm van, azonban igyekszem azt a kis időt is hasznosan tölteni. A barátaimmal nagyon sokat találkozom, rendszeresen csinálunk közös programokat, legyen szó koncertről, kirándulásról, utazásról, vagy akár társasjátékozásról. A legjobb barátnőmmel még a kedvenc sorozatainkat is együtt nézzük. Emlékszem arra az időre, amikor én egyáltalán nem néztem semmilyen sorozatot, viszont neki sikerült rábeszélni, mindig is azt mondta, hogy mindegyik, amit ajánl, az pontosan az ízlésemnek megfelelőek és az állam is le fog esni, annyira izgalmasak. És igaza is lett. Azóta mindig a legnagyobb gond az ezeknél, ha befejezünk egy évadot és éppen a következőre akár egy évet is várni kell.
Emellett, ugyebár ahogy mondtam, kirándulni is eljárunk rendszeresen, bár tény, hogy télen túl sok helyre nem mentünk ilyen szempontból. Egyszerűen nem bírom elviselni a hideget, nem szeretek fázni, túrázás közben meg kimelegszik az ember, és könnyen meg lehet fázni, úgyhogy részemről a téli nagy kirándulások hanyagolhatóak.
Vettük barátnőmmel két évvel ezelőtt új görkorcsolyákat, így tavasszal és nyáron is sokat járunk mindenfele vele. Ez is megmozgatja az embert, ráadásul kikapcsolódásnak is teljesen jó. Egyszer egy közös barátunk is eljött velünk görkorizni, de ő eltörte a lábát egy óvatlan pillanatban. Nem tudom, hogy csinálta, de valahogy mintha nagyon nagyot akart volna lökni magán a lábával, de túlságosan nagyon lendített magán, kigurult maga alól a lába és pont úgy esett rá a saját lábára, hogy eltörte a csontját. Eléggé kellemetlen volt, ráadásul úgy megijedtem a sztoritól, hogy akkor pár hónapig nem is mertem görkorizni.
Szabadidőmben szeretek rajzolni is. Emlékszem rá, kiskoromban művészeti suliba akartam menni. Rengeteget rajzoltam általános iskolás koromban, főleg ruhákat, mert akkor az volt a vágyam, hogy divattervező legyek. Aztán majdnem jelentkeztem is egy ilyen iskolába, de végül letettem róla, mert éreztem, hogy a vágy annyira mégsem hatalmas, és inkább a biztosra mentem. Olyan helyre jelentkeztem végül, amiről tudtam, hogy haszna lesz, úgyhogy egy közgazdasági szakközépiskolába mentem. Persze nem voltam szerencsés, és nem ezt a szakmát választottam hivatásként, mert kiderült, hogy ez sem érdekelt. De aztán sikeresen megtaláltam azt, ami igazán tetszik, azóta is azzal foglalkozom.
És ha már a szabadidőről beszélünk, akkor ott van még a fotózás. Nem vagyok benne profi, de folyamatosan fejlődök. Vettem egy szuper fényképezőgépet, és azzal tanulok. Van egy ismerősöm, aki fotós, ő sokat szokott nekem segíteni, van, hogy még a saját fotózásaira is elvisz és láthatom, mit hogyan csinál, így sokat tudok fejlődni. A portrékat, a természet fotózást és a koncertfotózást élvezem a legjobban.
Nagyjából ezek azok, amik lekötik a szabadidőmet, többre nem is nagyon lenne időm. Sokat dolgozom, de nem panaszkodom, mert szeretem azt, amit csinálok, és mint sok más ember, nekem is millió dolgom van, ami néha elég stresszes és fárasztó tud lenni.
A kedvenc sorozatomért ölni tudnék
A nem létező szabadidőm és a pénzügyi lízing
A szabadidőnket nem kell gyógyszertárban sorbanállásra pazarolnunk többet
A természet gyógyító hatása
A változás nem mindig rossz
Amit én a szabadidőmben kikapcsolódásként szívesen csinálok
Amit teszek azért, hogy több szabadidőm legyen
Baba és szabadidő? Egy bugyipelenka webshoppal nincs lehetetlen!
Cégalapítás, mint alternatív szabadidős tevékenység
Családi program a Balatonon
Egy étterem konyháját berendezni nem egyszerű mutatvány
Egy különleges módja a szabadidő eltöltésének
Egy semmit tevős vasárnap délutánt
Egy szabadidő szervező praktikái
Egy túra közben is szóba jöhet a napelem rendszer pályázat
Ezért érdemes jóban lenni a szomszéddal!
Fürdőszoba burkolat ötletek keresésével töltöm a szabadidőmet
Ha lesz időm, majd megcsinálom! – Miért ne halogasd a téli gumi felrakást
Hirtelen elhatározásból születnek a legjobb kalandok!
Hobbim lett a natúr szépségápolás
Kevés szabadidőm van, de nagyon szeretem a munkámat!
Kirándulás után meglepetés vízszerelés
Megtaláltam a tökéletes, egyéni szülinapi ajándékot a barátnőmnek – egy futópólót
Mekkora az elektromos fűtés költsége?
Mivel lehet a leghasznosabb tölteni a szabadidőt?
Ne csak élvezd a napot, hanem használd is
Pepco ujsag online verziója segített ajándékot találni
Rábukkantam a legjobb helyszínre a székhelyszolgáltatáshoz
Szabadidőmben felfedeztem a környezetbarát hűtő-fűtő berendezést
Szabadidős tevékenység a napelemes rendszer is
Tavasszal a babát is vidd ki a szabadba
Thai masszázs kuponokat kaptunk ajándékba, így töltöttük a szabadidőnk
Túrázás utáni jól megérdemelt pihenés a siófoki aranyparton
Új házhoz energiatanúsítvány is kell
Veszélyes a szabadidőt webshopokban tölteni, a legjobb értelemben
Keresés a következő kifejezésre: Keresés